
VILKAVIŠKIO PRADINĖS MOKYKLOS BENDRUOMENĖS NARIŲ  KVALIFIKACIJOS TOBULINIMO PLANAS 
2026–2028 METAMS

Tikslas – sudaryti sąlygas mokyklos bendruomenės nariams įgyti ir plėtoti dalykines, metodines ir bendrąsias kompetencijas.
Uždaviniai:
1. Organizuoti kryptingą mokytojų, pagalbos mokiniui specialistų, kitų pedagoginių darbuotojų kvalifikacijos tobulinimą. 

2. Bendradarbiauti, kai santykiai grindžiami geranoriškumu vienas kitam ir kolegialia pagalba.

3. Užtikrinti gerosios darbo patirties sklaidą.

Laukiamas rezultatas: 

4. Įgytos žinios, patirtis, įgūdžiai, mokėjimai padės siekti  mokyklos tikslo –  ugdymo  kokybės.

5. Plėtojamos mokyklos bendruomenės narių kompetencijos, dirbdami drauge mokytojai pasiekia aukštesnių individualių ir bendrų rezultatų.

I SKYRIUS 

BENDROSIOS NUOSTATOS
6. Vilkaviškio pradinės mokyklos mokytojų kvalifikacijos kėlimas organizuojamas vadovaujantis  LR Švietimo ir mokslo ministerijos teisės aktais, LR Vyriausybės nutarimais, Pedagogų atestacijos nuostatais bei Lietuvos Respublikos švietimo, mokslo ir sporto ministro 2025 m. gruodžio 9 d. įsakymu Nr. V-1238 patvirtintomis Pedagoginių darbuotojų (išskyrus aukštųjų mokyklų darbuotojus) 2026–2028 metų  kvalifikacijos tobulinimo prioritetinėmis kryptimis, mokyklos strateginiu planu 2024–2026 metams.
7. Kvalifikacijos tobulinimo kryptis mokyklos bendruomenės nariai pasirenka patys, atsižvelgdami į mokyklos veiklos prioritetus, vadovų rekomendacijas.
8. Pamokų metu į seminarą sudaromos sąlygos vykti vienam mokytojui (išskyrus mokinių atostogų metu).

9. Į kvalifikacijos tobulinimo kursus, stažuotes mokytojai gali vykti savo noru, išvykimą suderinę su mokyklos vadovais.

10. Norėdami dalyvauti nuotoliniuose mokamuose seminaruose, mokyklos bendruomenės nariai suderina su mokyklos vadovu. 

11. Atestuotas pedagogas turi nuolat ne tik tobulinti savo kompetencijas ir kelti kvalifikaciją, bet ir skleisti (pagal turimą kvalifikacinę kategoriją) pedagoginio darbo patirtį ir atitikti įgytos kvalifikacinės kategorijos reikalavimus:

11.1. vyresniojo mokytojo ar pagalbos mokiniui specialisto kvalifikacinė kategorija gali būti suteikiama, kuris geba gerai organizuoti ugdymo, mokymo ir mokymosi procesą, nuolat atnaujinančiam savo žinias, aktyviai dalyvaujančiam metodinėje veikloje, skleidžiančiam savo gerąją pedagoginio darbo patirtį institucijoje;
11.2. mokytojo metodininko ar pagalbos mokiniui specialisto kvalifikacinė kategorija gali būti suteikiama, kuris geba puikiai organizuoti ir analizuoti ugdymo, mokymo ir mokymosi procesą, pedagogines situacijas, diegiančiam šiuolaikinės didaktikos principus ir metodus, nuolat atnaujinančiam savo žinias, rengiančiam ugdymo projektus, aktyviai dalyvaujančiam metodinėje veikloje, skleidžiančiam savo pedagoginio darbo patirtį institucijoje ir regione.

12. Mokytojo ar pagalbos mokiniui specialisto turimos kvalifikacinės atitikties nustatymą gali inicijuoti mokyklos vadovas, Atestacijos komisija arba Steigėjo ar švietimo priežiūrą vykdančios institucijos.
13. Pedagoginių darbuotojų profesiniam tobulėjimui yra skiriamos apmokamos valandos už:

13.1. dalyvavimą įstaigos, kaip besimokančios bendruomenės, ir tarpinstitucinio bendradarbiavimo veiklose: stebėjimą ir aptarimą ugdomų veiklų (pamokų), praktinės veiklos reflektavimą, dalijimąsi patirtimi dalykinėse (metodinėse) grupėse, savo profesinės veiklos įsivertinimą, kitų pedagoginių darbuotojų profesinės veiklos analizės atlikimą ir panašiai;

13.2. dalyvavimą neformaliojo suaugusiųjų švietimo veiklose: neformalaus švietimo programose, seminaruose, konferencijose, trumpalaikėse ar ilgalaikėse stažuotėse, projektuose ir panašiai;

13.3. bendrųjų ir specialiųjų kompetencijų gilinimąsi savišvietos būdu.

II SKYRIUS 

2023–2025 METŲ KVALIFIKACIJOS TOBULINIMO PLANO ĮGYVENDINIMO ANALIZĖ
2023–2025 m. kvalifikacijos tobulinimo prioritetinės kryptys buvo:  skaitmeninių kompetencijų stiprinimas;  kompetencijų, reikalingų įtraukties principui įgyvendinti, tobulinimas; pilietinio ugdymo kompetencijų stiprinimas; ugdymo praktikos ir didaktikos kompetencijų tobulinimas; lyderystės ugdymui ir mokymuisi kompetencijų tobulinimas; ugdymo programų atnaujinimas; STEAM priemonių panaudojimas ugdymo procese; mokytojo kūrybingumas ir atvirumas naujovėms. Mokytojai, pagalbos mokiniui specialistai ir kiti pedagoginiai darbuotojai žinias įgijo ir gebėjimus tobulino ilgalaikėse kvalifikacijos programose, seminaruose, praktiniuose mokymuose: „Misija – įtraukusis ugdymas I dalis“ (40 val.), „Misija – įtraukusis ugdymas II dalis“ (40 val.) , „STEAM ugdymui reikalingų kompetencijų ugdymas“ (40 val.), „Pradinio ugdymo mokytojų akademija 25“ (40 val.). „Ugdymo turinio atnaujinimas“ (8 val.), „Metodinis praktikumas: interaktyvių priemonių ir švietimo inovacijų geroji patirtis (Programa „Dirbtinio intelekto ir švietimo inovacijų praktikumas“)“ (8 val.), „Mokymosi turinio kūrimo priemonių platforma „Wordwall“ (10 val.), „Skaitmeninis turinys EDUKA klasėje: teorija ir praktika dirbantiems su 1 –4 klasių vadovėliais“ (8val.)“, „Dirbtinio intelekto raida, vystymas ir pritaikymas ugdymo veikloje“ (6 val.), „Integruotos pamokos naudojant EditAI platformą“ (6 val.), „Savivaldus mokymasis, motyvavimas ir Eduten taikymo modeliai“ (16 val.), „Matematika yra šauni skaitmeniniu būdu“ (4 val.), „Pradinių klasių mokytojų kompetencijų plėtojimas vertinant pradinių klasių mokinių pasiekimus“ (6 val.), „Pagalbos būdai pradinių klasių mokiniams, turintiems specifinius (skaitymo, rašymo) sutrikimus“ (4 val.), „Kaip įveikti netinkamą vaikų elgesį? Ką gali mokytojas?“ (6 val.) „Kūrybiškas problemų sprendimas“ (6 val.). Mokytojų komanda (1–2 kl.) dalyvavo Vilniaus universiteto moksliniame tyrime „Mokėjimo mokytis ugdymo tęstinumas ankstyvojoje vaikystėje (4–8 metai). 
Gerąja profesine patirtimi mokytojai dalinosi rajono savivaldybės metodinių būrelių susirinkimų, mokyklos mokytojų tarybos posėdžių, projekto ,,Kolega–kolegai“, „Apskritojo stalo“ diskusijų, šalies pradinių klasių mokytojams rengiamų konferencijų metu. 
Vidutiniškai kiekvienas mokytojas kvalifikaciją 2023 metais tobulino 45 valandas, 2024 metais – 80 valandų, 2025 metais – 95 valandas. Kvalifikacijos kėlimui iš Mokymo lėšų buvo panaudota  7247,99 eurų, iš SF lėšų – 868 eurų, iš viso – 8115,99 eurų.
III SKYRIUS

KVALIFIKACIJOS TOBULINIMO TIKSLAI IR UŽDAVINIAI

IV SKYRIUS

BAIGIAMOSIOS NUOSTATOS
14. Pavaduotojas ugdymui rengia kvalifikacijos tobulinimo apskaitą ir kvalifikacijos kėlimo analizę, kurią pristato mokytojų tarybos posėdyje kalendorinių metų pabaigoje. 

15. Kvalifikacijos kėlimo planas derinamas su Atestacijos komisija, priimami bendri susitarimai dėl pedagoginių darbuotojų kompetencijų tobulinimo.

16. Plano įgyvendinimą koordinuoja mokyklos direktorius. 

